ຣັດເຊຍຈັບຊາວໜຸ່ມຫົວຊາດນິຍົມ ຫລາຍຮ້ອຍຄົນ ເພື່ອປ້ອງກັນ ບໍ່ໃຫ້ເກີດຄວາມຮຸນແຮງ
ຂ່າວສື່ມວນຊົນຂອງທາງການຣັດເຊຍເວົ້າວ່າ ມີປະມານ 500 ຄົນຖືກຈັບກຸມ ແຕ່ພວກນັກຂ່າວຕ່າງປະເທດ​ໃຫ້​ໂຕ​ເລກ ທີ່​ສູງເກືອບຮອດ 1,000 ຄົນ.
ທີ່ປະເທດຣັດເຊຍ ວັນເສົາວານນີ້ ຕໍາຫລວດໃນນະຄອນ ຫລວງມອສໂຄ ໄດ້ຈັບກຸມຊາວໜຸ່ມຫົວຊາດນິຍົມຫລາຍ ຮ້ອຍຄົນ ເພື່ອປ້ອງກັນບໍ່ໃຫ້ເກີດຄວາມຮຸນແຮງລະຫວ່າງ ຊົນເຜົ່າ ໃນລະຫວ່າງການປະທ້ວງທີ່ໄດ້ວາງແຜນໄວ້ແລ້ວ ຂ່າວສື່ມວນຊົນຂອງທາງການຣັດເຊຍເວົ້າວ່າ ມີປະມານ 500 ຄົນຖືກຈັບກຸມ ແຕ່ພວກນັກຂ່າວຕ່າງປະເທດໃຫ້ ໂຕເລກ ທີ່ສູງເກືອບຮອດ 1,000 ຄົນ ຊຶ່ງ ສ່ວນຫລາຍ ແມ່ນພວກຊາວຣັດເຊຍພື້ນເມືອງ ແລະພວກຊົນກຸ່ມນ້ອຍ ເຈົ້າໜ້າທີ່ຕໍາຫລວດກ່າວວ່າ ໄດ້ມີການອະນຸຍາດໃຫ້ທໍາ ການປະທ້ວງຢ່າງສັນຕິ ໃນວັນເສົາວານນີ້ ຢູ່ສວນສາທາ ລະນະແຫ່ງນຶ່ງ ໃກ້ກັບສໍານັກງານຂອງບໍລິສັດ ໂທລະພາຍ Ostankino ແລະວ່າ ພວກ ຊາວໜຸ່ມຣັດເຊຍໄດ້ພາກັນຮ້ອງໂຮ ຄໍາຂວັນທີ່ມີເນື້ອໃນຊາດນິຍົມ ແລະພວກເຈົ້າໜ້າທີ່ ຕໍາຫລວດກ່າວວ່າ ບາດແລ້ວ ມີບາງກຸ່ມໄດ້ແຍກອອກໄປ ແລະພາກັນໄຕ້ທວນໄຟ ແລ້ວ ເລີ່ມຍ່າງໄປຍັງສະຖານີ ລົດໄຟແຫ່ງນຶ່ງ ຊຶ່ງບໍ່ມີຢູ່ໃນໃບອະນຸຍາດນັ້ນ ການປະທ້ວງເມື່ອວັນເສົາວານນີ້ ມີຂຶ້ນນຶ່ງອາທິດ ຫລັງຈາກທີ່ພວກແຟນບານເຕະ ຊາວ ຣັດເຊຍ ແລະພວກຫົວຊາດນິຍົມຈັດ ໄດ້ໂຮມຊຸມນຸມກັນຢູ່ໃນເຂດໃຈກາງນະຄອນຫລວງ ມອສໂຄ ຫລັງຈາກແຟນບານເຕະທີ່ເປັນຊົນເຜົ່າຣັດເຊຍຄົນນຶ່ງ ຖືກຂ້າຕາຍໃນການຕ່ອຍ ຕີກັນບັ້ນນຶ່ງ ກັບພວກຜູ້ຊາຍກຸ່ມນຶ່ງຈາກເຂດ Caucasus ທາງພາກເໜືອຂອງປະເທດ ເມື່ອວັນພຸດອາທິດແລ້ວນີ້ ຕໍາຫລວດກໍໄດ້ຈັບກຸມ ປະມານ 700 ຄົນຢູ່ໃກ້ສະຖານີລົດໄຟ ໃນເຂດໃຈກາງມອສໂຄ ອັນເປັນພາກສ່ວນນຶ່ງຂອງຄວາມພະຍາຍາມ ເພື່ອປ້ອງກັນບໍ່ໃຫ້ ເກີດຄວາມຮຸນແຮງໃນລະຫວ່າງຊົນເຜົ່ານັ້ນ